נפילות בגולן. אתמול | צילום:

בפעם השלישית בתוך שלושה ימים התקבלו הבוקר (שני) דיווחים על לפחות שתי נפילות מסוריה לעבר שטחים בעמק קוניטרה שבצפון רמת הגולן. בתחילה דווח על נפילות בשטחים חקלאיים, אך לאחר מכן התברר כי מדובר בפגז טנק סורי - או רסיס של קליע - שנורה ופגע בצד הסורי של רמת הגולן, ולא נפל בשטח ישראל. הרסיס הגיע לצד הישראלי וגרם לשריפה. המשמעות: לא הייתה זליגה לשטח ישראל

לסיפורים הכי מעניינים והכי חמים – הצטרפו לפייסבוק שלנו

"לאחר סריקות בשטח עולה כי מדובר בפגיעה של קליעי מקלע בודדים במחנה אונדו"ף בזיוונית, בצמוד לגדר בצפון רמת הגולן", נמסר מדובר צה"ל. "כמו כן, הדיווחים על תקיפה בסוריה הינם דיווחי שווא".

בתחילה אזרחים ועובדים חקלאיים פונו מהמקום, אך בצה"ל הבהירו כי לא היו אינדיקציות ואיכונים במערכות ולא הופעלה אזעקה. כמו כן עד כה לא נמצאו ממצאים בשטח.

כוחות צה"ל הגיבו אתמול לזליגות הירי, שהיו גם אתמול לעבר שטח ישראל מסוריה, בתקיפה של שני תותחים ומשאית תחמושת, השייכים למשטר הסורי בצפון רמת הגולן הסורי. על פי דיווחים סוריים, בתקיפה נפצעו חמישה בני אדם. לאחר התקיפות הזהירה סוריה את ישראל מפני השלכות מסוכנות שתהיה לפעולה.

צילום:

צה"ל פנה אתמול גם לכוחות האו"ם המוצבים באזור כדי להעביר מחאה בנושא. מדובר צה"ל נמסר כי "צה״ל אינו צד ואינו מעורב בלחימה הפנימית-סורית, אך עם זאת, רואה בחומרה כל ניסיון פגיעה בריבונותה של מדינת ישראל ובביטחון תושביה ורואה במשטר הסורי האחראי על הנעשה בשטחו".

גם ביום שבת סמוך לשעה 15:00 זוהו שבע נפילות של פגזים בשטח פתוח בצפון רמת הגולן. גם במקרה הזה לא היו נפגעים ולא נגרם נזק. זליגת הירי התרחשה בזמן שאלפי ישראלים מטיילים היו באזור. המטיילים והעובדים החקלאים פונו מהאזור בהוראת צה"ל.